AIŠKINAMASIS RAŠTAS

Dėl Molėtų kultūros centro nuostatų patvirtinimo

1. **Parengto tarybos sprendimo projekto tikslai ir uždaviniai:**

Tikslas – patvirtinti Molėtų kultūros centro nuostatus, papildant kultūros centro veiklos tikslus 14.4. papunkčiu „vykdant darbą su jaunimu ugdyti sąmoningą, pilietišką, brandžią, savarankišką ir kūrybingą asmenybę, gebančią atsakingai ir kūrybiškai spręsti savo problemas ir aktyviai dalyvauti visuomenės gyvenime“.

Jaunimo reikalų departamentas prie Socialinės apsaugos ir darbo ministerijos (toliau - Departamentas) dalyvaujant Jaunimo politikos pagrindų įstatymo keitimo projektuose (toliau - Įstatymas) siūlė keisti su jaunimu dirbančios organizacijos apibrėžimą, paliekant teisę su jaunimu dirbančiai organizacijai pačiai nuspręsti ar darbas su jaunimu yra vienas iš jų veiklos tikslų. Įstatymo nuostatų derinimo eigoje pasiūlymas nebuvo priimtas ir 2020 m. birželio 29 d. patvirtinus Įstatymo keitimą, kuris įsigalios nuo 2021 m. liepos 1 d,  su jaunimu dirbančios organizacijos apibrėžimas liks galioti imperatyviai.

Įstatymo trečio skyriaus 6 straipsnyje yra nurodyta, kad darbą su jaunimu vykdo jaunimo politiką įgyvendinančios institucijos, kiti subjektai, vadovaudamiesi darbo su jaunimu principais, nurodytais šio įstatymo 7 straipsnyje. Darbo su jaunimu tikslinė grupė – jaunimas.

Departamentas, reaguodamas į susidariusią situaciją kreipėsi į LR Seimo kanceliariją, Socialinės apsaugos ir darbo ministeriją, LR Teisingumo ministeriją dėl su jaunimu dirbančios organizacijos sąvokos išaiškinimo.

Įvertinus pateiktas nuomones ir argumentus, Departamentas prašo su jaunimu dirbančių organizacijų **atlikti nuostatų pakeitimus ir prie veiklos tikslų, iki 2021 m. gegužės 1 d. aiškiai įvardinti darbą su jaunimu.**

Neatlikus pakeitimų su jaunimu dirbančios organizacijos neteks teisės dalyvauti Departamento rengiamuose finansavimo konkursuose.

1. **Siūlomos teisinio reguliavimo nuostatos:**

Dokumentas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos Jaunimo politikos pagrindų įstatymo 7 straipsnio 2 dalimi.

1. **Laukiami rezultatai:**

Molėtų kultūros centras turės galimybę teikti paraiškas Jaunimo reikalų departamento prie LR Socialinės apsaugos ir darbo ministerijos rengiamuose 2022 m. finansavimo konkursuose ir užtikrinti padalinio, atviro jaunimo centro veiklos plėtrą ir kokybę.

1. **Lėšų poreikis ir jų šaltiniai:**

Nuostatų registravimo mokestis registrų centre.

**Kiti sprendimui priimti reikalingi pagrindimai, skaičiavimai ar paaiškinimai**